# **DECIZIA ETAPEI DE ÎNCADRARE ( Proiect )**

**Nr. 00 din 31.03.2022**

Ca urmare a solicitării de emitere a acordului de mediu adresate **JUDEȚUL SĂLAJ,** cu sediul în loc. Zalau, str. 1 Decembrie 1918, nr. 12, jud. Sălaj, înregistrată la A.P.M. Sălaj cu nr. 8442/11.12.2020, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului A.P.M Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 31.01.2022, că proiectul:  **Reabilitare si modernizare drum judetean DJ 108 N: Lim. Jud. Cluj – Petrindu – Tamasa – Cuzaplac – Almasu – Babiu – Mesteacanu DJ 108 A, KM 2 + 800 - 37 + 616,** propus a fi amplasat în com. Almasu, Cuzaplac, satul Petrindu, Tamasa, Cuzaplac, Almasu, Babiu, Mesteacanu, jud. Sălaj,

***nu se supune evaluării impactului asupra mediului.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în **anexa nr. 2, la pct. 13, lit. a )** ;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Magazin Sălăjean, afişare şi înregistrare anunţ la sediul Primăriilor: Cuzaplac si Almasu, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj ;

- în urma mediatizării nu au fost înregistrate observaţii/obiecţii din partea publicului privind proiectul în cauză ;

- în urma analizării caracteristicilor proiectului ( mărime, producţia de deşeuri, emisii poluante, riscul de accidente ), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu ;

**b) Caracteristicile proiectului:**

**Documentatia prevede:**

**~ reabilitare și modernizare drum județean DJ 108N: lim. jud. Cluj – Petrindu –Tămașa –Cuzăplac – Almașu – Babiu – Mesteacănu - DJ 108A, km 2 + 800 – 37 + 616,** situat în intravilanul și extravilanul localităților: Petrindu, Tămașa, Cuzăplac (com. Cuzăplac), Almașu, Băbiu și Mesteacănu ( com. Almașu), pe o lungimea totală de 30105 m, astfel:

- lățimea părții carosabile: 6,0 m;

- panta transversală a părții carosabile: tip acoperiș, 2,5%;

- lățimea acostamentelor: 2 x 1,0 m (în extravilan);

- panta transversală acostamente: 4,0%;

- lățimea platformei drumului: 8,00 m ;

- lățimea benzii de încadrare: 2 x 0,25 m, care va avea caracteristicile drumurilor cu două benzi de circulație (2 x 3,0 m), cu structură rutieră ramforsată pe o lungime L=11216,5 m și cu structură rutieră nouă pe o lungime L=18888,5 m care se va realiza astfel:

* *structură rutieră ramforsată*

- 4 cm, îmbrăcăminte asfaltică ca strat de uzură din BA 16;

- 6 cm strat de legătură din binder BAD 22.4;

- geocompozit antifisură;

- 30 cm strat de bază rezultat din reciclare a straturilor asfaltice existente cu adaos de liant hidraulic, bitum spumant, emulsie bituminoasă și material granular;

- 20 cm strat de fundație existent din balast,

* *structură rutieră nouă*

- 4 cm, îmbrăcăminte asfaltică ca strat de uzură din BA 16;

- 6 cm strat de legătură din binder BAD 22.4;

- 20 cm strat de fundație superior din piatră spartă;

- 30 cm strat de fundație din balast;

- 20 cm strat de formă din balast.

**~ scurgerea apelor**:

- **amenajare șanțuri** riverane DJ 108N, pentru asigurarea scurgerii apelor meteorice spre receptori, astfel:

- șanțuri de pământ cu lungimea de cca. L= 21175 m;

- șanțuri cu secțiune pereată betonată (clasa C30/37) în grosime de 10 cm cu secțiuni variabile cu lungimea totală, L= 14440 m;

- rigole carosabile pe o lungime de L= 7566 m.

- **lucrări de reabilitare podețe existente** ( în număr total 34 buc.)prin decolmatare, reparații: timpane, camere de cădere, aripi, montare tub prelungitor după caz;

- **lucrări de înlocuire** **podețe existente** (în număr total 61 buc.), din care: **tubulare** DN 1000, 57 buc. ; **casetate tip P2** în număr 3 buc. și **dalat tip D5** în număr 1 buc, poziționate astfel:

**- tubulare DN 1000 mm, L=10 m**, în număr 46 buc., poziționate la km: 3+122.00; 3+372.00; 3+968.00; 4+396.00; 6+531.00; 7+820.00; 8+257.00; 8+666.50; 8+742.00; 8+836.00; 9+243.00; 9+962.00; 10+153.00; 10+980.00; 11+232.50; 11+564.00; 11+810.00; 11+845.00; 12+033.00; 18+300.00; 18+405.00; 18+686.00; 18+905.00; 19+318.00; 21+545.00; 22+374.00; 23+023.00; 23+557.00; 23+640.00; 27+377.00; 27+940.00; 29+614.00; 29+962.00; 30+555.00; 30+942.00; 31+400.00; 31+800.00; 32+108.00; 32+628.00; 33+134.00; 33+645.00; 34+800.00; 35+266.00; 35+800.00; 36+337.00; 37+080.00;

**- tubulare DN 1000 mm, L=13 m**, în număr 8 buc., poziționate la km: 4+209.00; 4+492.00; 5+590.00; 6+139.50; 9+550.00; 18+212.00; 27+729.00; 27+760.00;

**- tubulare DN 1000 mm, L=15 m**, în număr 2 buc., poziționate la km: 5+172.50; 17+890.00;

**- tubulare DN 1000 mm, L=20 m**, în număr 1 buc., poziționate la km: 13+075.00;

- **casetate tip P2**, în număr 3 buc., poziționate la km: 7+372.50 cu L= 9,6 m și la km: 36+580.00; 37+235.00 cu L=12m;

- **dalat tip D5**, în număr 1 buc., poziționat la km: 28+425.00 cu L= 10,5 m;

**- reconstruire pod pe DJ108N la km: 12+608**, în locul podului existent, între localitățile Tămașa și Cuzăplac, peste cursul de apă v. Almaș ( cod cadastral: II -1.048.00.00.00 ), astfel:

|  |  |  |  |
| --- | --- | --- | --- |
| **Amplasare pod** | **Coordonate topografice Stereo 70** | | **Debit Q1%** |
| **X(N)** | **Y(E)** |
| Pod nou, în locul podului existent, între localitățile Tămașa și Cuzăplac, peste cursul de apă v. Almaș (cod cadastral: II-1.048.00.00.00) la km. **12+608** pe DJ108N | *-amonte mal stâng:* 608409.5498  *-amonte mal drept:*  608395.1075  *-aval mal stâng:*  608437.9562  *-aval mal drept:*  608421.7600 | *-amonte mal stâng:* 361956.6019  *-amonte mal drept:* 361963.9408  *-aval mal stâng:*  362064.4558  *-aval mal drept:*  362064.8065 | 260 m3/s |

**După execuția lucrărilor, podul vor avea următoarele caracteristici:**

- lungimea Lîn axul drumului =28,1 m, lumina =16,2 m, înălțimea H=5,15 m, lățimea lîn firul apei =10,60 m, lățimea căii rutiere 7,0 m cu 2 benzi de circulație 3,5 m fiecare, bandă încadrare 2 buc. x 0,5 m, supralărgiri L= 0,6 m (2 x0,3 m), lisă parapet 1m (2 x0,5 m) ;

- pentru podul de la km **12+608**: cotă talveg proiectat 289,94 mdMN, cotă intrados 295,09 mdMN, cotă corespunzătoare nivelului debitului cu probabilitatea de 1% (Q1%=260 m3/s) este de 293,57 mdMN și înălțimea liberă de trecere a apei este de 1,52 m ;

- infrastructura va fi alcătuită din 2 culei masive din beton monolit din beton cu fundații aplicate indirect (clasa: C25/30, l=4,45 m, h=2m) pozați pe 4 piloți din beton armat C25/30 cu diametru 1080 mm și lungimea de 10 m. Elevațiile masive ale infrasructurii se vor realiza din beton clasa C35/45 cu fundate indirectă, cu lățimea l=1,65 m și înălțimea h= 4,99 ÷5,0 m ;

- suprastructura va fi formată din 7 buc. grinzi prefabricate din beton precomprimat cu corzi aderente tip “T”, cu înălțimea h= 1,05 m și lungimea L=18 m, peste care se execută o placă de suprabetonare din beton armat monolit (clasa C35/45, minim 12 cm grosime, panta 6,5%), strat hidroizolator din materiale performante, 3 cm strat de protecție din BA8 și 2 straturi ( 4 cm fiecare) îmbrăcăminte de beton asfaltic BAP 16 și MAS 16. În profil transversal podul vor fi mărginit amonte și aval de cursul de apă prin parapeți, delimitând lățimea părții carosabile. Scurgerea apelor meteorice se va asigura prin 4 casiuri de descărcare situate la capetele podului ;

-racordarea podului cu terasamentele se va realiza prin ziduri întoarse și sferturi de con pereat;

-racordarea podului cu rampele de acces se va realiza pe o lungime de 25 m prin racordarea părții carosabile de pe pod având lățime l=9,6 m la partea carosabilă a drum județean cu lățimea carosabilă l= 6,5 m.

**- lucrări în albie:**

- se va amenaja albia în zona podului nou pe o lungime de 60 m amonte și 40 m aval, astfel:

- se vor realiza lucrări de sistematizare hidraulică amonte și aval de pod prin realizarea unui canal betonat (clasa C35/45) cu grosimea de 15 cm așezat pe un strat de balast de 20 cm;

- canalul betonat se va dispune pe o lungime de 20 m amonte și aval inclusiv sub pod;

- în continuarea canalului betonat, albia se va amenaja pe o lungime de 40 m amonte prin curățire, decolmatare și recalibrare, respectiv 20 m în aval de pod prin curățire, decolmatare recalibrare și dispunere anrocamente de piatră pentru evitarea afuierilor.

**- reconstruire pod pe DJ108N la km: 25+061.00**, în locul podului existent, în extravilan, între localitățile Băbiu și Mestracănu, peste cursul de apă v. Băbiu (cod cadastral: II-1.048.04.00.00), astfel:

|  |  |  |  |
| --- | --- | --- | --- |
| **Amplasare pod** | **Coordonate topografice Stereo 70** | | **Debit Q2%** |
| **X(N)** | **Y(E)** |
| Pod nou, în locul podului existent, în extravilan, între localitățile Băbiu și Mestracănu, peste cursul de apă v. Băbiu (cod cadastral: II-1.048.04.00.00) la km **25+061** pe DJ108N | *-amonte mal stâng:* 607975.656  *-amonte mal drept:*  607953.218  *-aval mal stâng:*  608017.232  *-aval mal drept:*  607996.370 | *-amonte mal stâng:* 351924.235  *-amonte mal drept:* 351938.645  *-aval mal stâng:*  351990.835  *-aval mal drept:*  352004.352 | 74,20 m3/s |

**După execuția lucrărilor, podul vor avea următoarele caracteristici:**

- pod la 900 față de axul cursului de apă;

- lungimea Lîn axul drumului =28,1 m, lumina =19,2 m, înălțimea H=2,94 m, lățimea lîn firul apei =10,00 m, lățimea căii rutiere 7,0 m cu 2 benzi de circulație 3,5 m fiecare, bandă încadrare 2 buc. x 0,5 m, lisă parapet 1m (2 x0,5 m);

-pentru podul de la **km** **25+061** : cotă talveg proiectat 375,15 mdMN, cotă intrados 378,09 mdMN, cotă corespunzătoare nivelului debitului cu probabilitatea de 2% (Q2%=74,20 m3/s) este de 377,09 mdMN și înălțimea liberă de trecere a apei este de 1,0 m;

- infrastructura va fi alcătuită din 2 culei masive din beton monolit din beton cu fundații aplicate indirect (clasa: C25/30, l=4,45 m, h=2m) pozați pe 4 piloți din beton armat C25/30 cu diametru 1080 mm și lungimea de 10 m. Elevațiile masive ale infrasructurii se vor realiza din beton clasa C35/45 cu fundate indirectă, cu lățimea l=1,65 m , lungimea L=8,80 m și înălțimea h= 3,0 m ;

- suprastructura va fi formată din 7 buc. grinzi prefabricate din beton precomprimat cu corzi aderente tip “T”, cu înălțimea h= 1,05 m și lungimea L=21 m, peste care se execută o placă de suprabetonare din beton armat monolit (clasa C35/45, minim 12 cm grosime cu panta 2,5%), strat hidroizolator din materiale performante, 3 cm strat de protecție din BA8 și 2 straturi ( 4 cm fiecare) îmbrăcăminte de beton asfaltic BAP 16 și MAS 16. În profil transversal podul vor fi mărginit amonte și aval de cursul de apă prin parapeți de siguranță, delimitând lățimea părții carosabile. Scurgerea apelor meteorice se va asigura prin 4 casiuri de descărcare dispuse la capetele podului proiectat;

-racordarea podului cu terasamentele se va realiza prin sferturi de con pereat;

-racordarea podului cu rampele de acces se va realiza pe o lungime de 25 m cu racordarea părții carosabile de pe pod de la 9,00 m la 6,50 m aferent drumului județean DJ 108N ;

**- lucrări în albie:**

- se va amenaja albia în zona podului nou pe o lungime de 45 m amonte și 25 m aval, astfel:

- se vor realiza lucrări de sistematizare hidraulică amonte și aval de pod prin realizarea zidurilor de sprijin din gabioane alcătuite din rânduri de gabioane (S2,5: l= 2,5 m, h= 0,5 m; G1,5: l= 1,5 m, h= 1 m; G1: l= 1 m, h= 1 m) și lucrări de profilare și calibrare a albiei prin șanțuri, umpluturi și retaluzări ale malurilor;

- zidurile de sprijin se vor placa cu un strat de beton C35/45 în grosime de 10 cm;

- zidurile de sprijin se vor dispune pe o lungime de 25 m amonte și aval de la fața podului;

- în albie se vor dispune anrocamente din piatră brută pe o lungime de 25 m amonte și aval inclusiv sub pod;

- în continuarea zidurilor de sprijin din gabioane, pe o lungime de 20 m amonte, albia se va amenaja prin curățire, decolmatare și recalibrare;

**- reconstruire pod pe DJ108N la km: 29 +146**, în locul podului existent, în intravilanul loc. Mesteacănu, peste cursul de apă v. Băbiu (cod cadastral: II -1.048.04.00.00), astfel:

|  |  |  |  |
| --- | --- | --- | --- |
| **Amplasare pod** | **Coordonate topografice Stereo 70** | | **Debit Q1%** |
| **X(N)** | **Y(E)** |
| Pod nou, în locul podului existent, în intravilanul loc. Mesteacănu, peste cursul de apă v. Băbiu (cod cadastral: II-1.048.04.00.00) la km 29+146 pe DJ108N | *-amonte mal stâng:* 609332.284  *-amonte mal drept:*  609340.832  *-aval mal stâng:*  609357.354  *-aval mal drept:*  609369.799 | *-amonte mal stâng:*  348673.679  *-amonte mal drept:* 348687.372  *-aval mal stâng:*  348644.696  *-aval mal drept:*  348651.590 | 43,6 m3/s |

- lungimea Lîn axul drumului =17,17 m, lumina =8,70 m, înălțimea H=2,44 m, lățimea lîn firul apei =10,50 m, lățimea căii rutiere 7 m cu 2 benzi de circulație (2 x 3,5 m), delimitat de 2 trotuare (2 x 1,5 m), 2 lise parapet (2 x 0,25 m);

- pentru podul de la **km 29 +146**: cotă talveg proiectat 423,14 mdMN, cotă intrados 425,58 mdMN, cotă corespunzătoare nivelului debitului cu probabilitatea de 1% (Q1%=43,6 m3/s) este de 424,19 mdMN și înălțimea liberă de trecere a apei este de 1,39 m;

- infrastructura va fi alcătuită din 2 culei masive din beton monolit cu fundare indirectă, din beton clasa C35/40, pozați pe 4 piloți din beton armat C25/30 cu diametru 1080 mm și lungimea de 10 m. Elevațiile masive ale infrasructurii se vor realiza din beton clasa C35/45 cu fundate indirectă, cu lățimea l=1,65 m , lungimea L=9,50 m și înălțimea h=2,7m.

- suprastructura va fi formată din 15 buc. grinzi prefabricate din beton prefabricate din beton tip GP 52 tip “T întors”, cu înălțimea h= 52 cm și lungimea 11 m, peste care se execută o placă de suprabetonare din beton armat monolit (clasa C35/45, minim 12 cm grosime cu panta 2,5%), strat hidroizolator din materiale performante, 3 cm strat de protecție din beton asfaltic BA 8 și 2 straturi ( 4 cm fiecare) îmbrăcăminte de beton asfaltic BAP 16, panta tip acoperiș de 2%. În profil transversal podul vor fi mărginit amonte și aval de cursul de apă prin parapeți pietonali, delimitând lățimea părții carosabile de l =7 m și două trotuare pietonale cu lățimea de l=1,50 m fiecare. Delimitarea trotuarelor de carosabil se va realiza prin parapeți. Scurgerea apelor meteorice se va asigura pe la capătul podului în rigole carosabile proiectate;

- racordarea podului cu terasamentele se va realiza prin sferturi de con pereat;

- racordarea podului cu rampele de acces se va realiza pe o lungime de 25 m cu racordarea părții carosabile de pe pod de la o lățime l= 7,00 m la 6,50 m aferent drumului județean DJ 108N.

**- lucrări în albie:**

- se va amenaja albia în zona podului nou pe o lungime de 17 m amonte și 18 m aval, astfel:

-se vor realiza lucrări de sistematizare hidraulică amonte și aval de podul proiectat prin realizarea de ziduri de sprijin din râduri de gabioane (S2,5: l= 2,5 m, h= 0.5 m; G1,5: l= 1,5 m, h= 1 m; G1: l= 1 m, h= 1 m) și dispunerea unui pereu de beton în albie de 15 cm grosime așezat pe un strat de balast cu grosimea de 20 cm;

-zidurile de sprijin vor fi placate cu un strat de beton C35/45 în grosime de 10 cm și se vor dispune amonte de la fața culeelor podului proiectatpe o lungime L= 21 m mal stâng și L=15 m mal drept iar aval de la fața culeelor pe o lungime L= 18 m mal stâng și L=18 m mal drept;

- în aval de lucrare la L=8,5 m se va realiza o treaptă de liniștire din beton C35/45 pentru ruperea pantei.

*Amplasamentele și elementele constructive ale lucrărilor mai sus menționate sunt conform planșelor anexate la documentația de fundamentare.*

*Proiectantul este responsabil pentru soluția aleasă, pentru calculele hidraulice privind dimensionarea / verificarea secțiunii de curgere a cursului de apă în secțiunea podului și pentru exactitatea datelor și informațiilor cuprinse în documentația tehnică.*

**Asigurarea utilităților ( apa, canalizare, energie termica ):**

Alimentarea cu apă**:** - nu este cazul ;

Canalizarea: - nu este cazul ;

Alimentarea cu energie termica: - nu este cazul ;

Alimentarea cu energie electrica: - nu este cazul ;

**b2) cumularea cu alte proiecte existente şi/sau aprobate: *-*** lucrarile necesare realizarii proiectului nu se suprapun cu alta proiecte existente sau planficate în zona ;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ;

**b4)** **cantitatea şi tipurile de deşeuri generate/gestionate:** - gestionarea deșeurilor se va realiza conform OUG 92/2021, privind regimul deseurilor, acestea vor fi colectate selectiv si se vor valorifica/elimina numai prin operatori economici autorizati ;

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciun din factorii de mediu daca vor fi respectate urmatoarele masuri:

**● pentru facoturl de mediu apa:**

- evitarea pierderilor de produse petroliere (motorină, ulei) de la mașini/utilaje care prin precipitații sau spălări pot să ajungă în pânza de apă freatică;

**● pentru facorul de mediu aer:**

- utilizarea de echipamente de lucru nepoluante, performante, moderne, în stare tehnică bună;

- organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;

- se va respecta prevederile legislației în vigoare ;

**● pentru zgomot si vibratii:**

**-** pentru a evita producerea poluarii fonice, toate utilajele care produc zgomot si/sau vibratii vor fi mentinute in stare buna de functionare ;

- echipamentele fixe producatoare de zgomot trebuie mentinute acoperite cu carcase antifonice;

-echipamentele cu functionare intermitenta trebuie oprite pe durata în care nu sunt utilizate ;

**● pentru sol și subsol:**

- stocarea materialelor pe suprafețe betonate ;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

**● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

**● pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra conditiilor de viata ale locuitorilor ( schimbari asupra calitatii mediului, zgomot, scaderea calitații hranei, etc .) ;

Disconfortul populației pe perioada de execuție a lucrărilor este temporar și va fi redus prin masurile de diminuare menționate.

**Lucrări** **organizare de șantier:**

**Organizarea de șantier va avea în vedere următoarele:**

-adoptarea unor tehnologii mai putin poluante in cazul producerii mixturilor asfaltice; statiile de mixturi vor fi echipate cu instalatii de epurare a gazelor arse si retinere a prafului (filtre cu saci);

-folosirea unui combustibil corespunzator la ardere (gaze naturale sau CLU cu un continut de sulf de max. 1 %) ;

-incadrarea in limitele maxime admisibile a concentratiilor substantelor poluante ;

-verificarea periodica prin masuratori a concentratiilor substantelor poluante provenite din arderea combustibilului ;

-prevederea de filtre textile la silozurile de ciment; verificarea etanseitatii conductelor de transport a cimentului ;

-nici un vehicul nu va avea motorul pornit la stationare în timpul lucrului ;

-curatarea eficienta a vehiculelor si spalarea specifica a rotilor la plecarea din santier si umezirea drumurilor ;

Depozite de agregate natural: - udarea periodica a depozitelor si acoperirea padocurilor de agregate fine.

Functionarea utilajelor: - verificare periodica a starii tehnice a utilajelor si folosirea unor utilaje echipate cu motoare de ultima generatie, care respecta normele de poluare europene.

Transportul materialelor: -transportul materialelor pulverulente se va realiza pe cat posibil acoperit si udarea periodica a drumurilor in cazul in care nu se pot evita localitatile.

Masuri de protectie a aerului in perioada de operare.

Imbunatatirea continua a performantelor motoarelor autovehiculelor constituie o masura de reducere a noxelor rezultate din arderea carburantilor.

**c) Amplasarea proiectelor:**

**c1) utilizarea actuală şi aprobată a terenurilor*:*** - conform certificatului de urbanism nr. 14 din 18.05.2020 emis de Judetul Salaj, drumul propus pentru reablitare si modernizare se afla situat in intravilanul si extravilanul localitatii Petrindu, Tamasa, Cuzaplac, com. Cuzaplac, si a localitatilor Almasu, Babiu, Mesteacanu, com. Almasu si este proprietatea Judetului Salaj, conform extraselor de carte funciara ;

**c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: -** nu este cazul ;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: - nu este cazul;
* zone costiere şi mediul marin: - nu este cazul;
* zonele montane şi forestiere: - nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III -a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul ;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. Conform criteriilor *stabilite* la punctul b). și c), semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

Deoarece zona în care se va executa lucrarea este în curs de dezvoltare și este amenajată (căi de acces, utilități etc.), pentru a permite și a facilita construcția de clădiri, precum și existența altor clădiri în construcție sau finalizate în zonă, lucrarea în cauză are impact redus asupra terenului și vecinătăților, iar impactul asupra sănătății umane este minim.

Se poate crea disconfort datorită lucrărilor de construcție, săpăturilor și circulației autovehiculelor necesare lucărilor de construire, dar acestea au un caracter izolat și frecvență redusă.

d2) natura impactului: - redusă, pe perioada de execuţie şi funcţionare.

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului: - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt.

d7) cumularea impactului cu impactul altor proiecte existente şi/sau aprobate: - nu este cazul ;

d8) posibilitatea de reducere efectivă a impactului: - nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare ;

- în conformitate cu decizia: pentru proiectul propus nu este necesara elaborarea SEICA, decizie eliberata de catre Administratia Nationala „ Apele Romane „ - Administratia Bazinala de Apa Somes Tisa - Sistemul de Gospodarire a Apelor Salaj Nr. Sj - 27/02.06.2021, înregistrata la APM Salaj cu nr. 3832/03.06.2021, decizie justificata prin urmatoarele: realizarea lucrarilor prezentate în proiect nu are influenta asupra corpului de apa ;

**- Respectarea masurilor si conditiilor de realizare a proiectului în conformitate cu Avizul de Gospodarire a Apelor ( Proiect ), eliberat de Administratia Nationala „ Apele Române „ Administratia Bazinala de Apa Somes Tisa - Sistemul de Gospodarire a Apelor Sălaj, astfel:**

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
2. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
3. Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
4. Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
5. Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.
6. Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
7. Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.
8. La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.
9. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
10. Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform Ordinului MAP nr. 828/04.07.2019.
11. Recepția lucrărilor se va face în prezența delegatului Sistemului de Gospodărire a Apelor Sălaj.
12. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare.

Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii acestuia şi dacă au fost respectate prevederile înscrise în aviz; în caz contrar, avizul îşi pierde valabilitatea.

Avizul de gospodărire a apelor este aviz conform şi trebuie respectat ca atare de către titularul de proiect, proiectant şi constructor, la contractarea şi execuţia lucrărilor aferente proiectului.

Nerespectarea prevederilor prezentului aviz atrage dupa sine răspunderea administrativă, dupa caz, precum și răspunderea civilă sau penală conform prevederilor Legii Apelor nr.107/1996, cu modificările și completările ulterioare, în cazul producerii de prejudicii persoanelor fizice și/sau juridice.

**Caracteristicile proiectului şi/sau condiţiile de realizare a proiectului:**

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea selectiva și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021, privind regimul deseurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

     Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

     Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

     Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

     Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

     Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

     Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

**dr. ing. Aurica GREC**

**Şef Serviciu Avize, Acorduri, Autorizații,**

ing. Gizella Balint

**Întocmit,**

ing. Alina Brândușan